เทศบัญญัติเทศบาลตำบลขุนทะเลเทศบัญญัติเทศบาลตำบลขุนทะเลเรื่องตลาดพ.ศ.๒๕๕๓[๑] โดยที่เป็นการสมควรตราเทศบัญญัติเทศบาลตำบลขุนทะเลว่าด้วยการควบคุมการจัดตั้งตลาดขึ้นบังคับใช้ในเขตเทศบาลตำบลขุนทะเลอาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ ประกอบกับมาตรา ๓๕ มาตรา ๓๗ มาตรา ๕๔ มาตรา ๕๕ มาตรา ๕๖มาตรา ๕๘ มาตรา ๖๓ และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕และกฎกระทรวง ว่าด้วยสุขลักษณะของตลาด พ.ศ. ๒๕๕๑อันมีบทบัญญัติบางประการเกี่ยวกับการจำกัดสิทธิและเสรีภาพของบุคคล ตามรัฐธรรมนูญซึ่งมาตรา ๒๙ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย พ.ศ.๒๕๕๐ บัญญัติให้กระทำได้โดยอาศัยอำนาจตามที่กฎหมายบัญญัติเทศบาลตำบลขุนทะเลโดยความเห็นชอบจากสภาเทศบาลตำบลขุนทะเลและโดยความเห็นชอบของผู้ว่าราชการจังหวัดสุราษฎร์ธานีจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลขุนทะเลเรื่อง ตลาด พ.ศ. ๒๕๕๓ข้อ ๒ เทศบัญญัตินี้ให้ใช้บังคับภายในเขตเทศบาลตำบลขุนทะเล ตั้งแต่วันที่ได้ประกาศไว้โดยเปิดเผย ณสำนักงานเทศบาลตำบลขุนทะเลแล้วเจ็ดวันนับแต่วันที่เทศบัญญัตินี้ใช้บังคับและให้ยกเลิกเทศบัญญัติเทศบาลตำบลขุนทะเลเรื่อง ตลาด พ.ศ. ๒๕๕๒ข้อ ๓ บรรดาเทศบัญญัติ กฎ ข้อบังคับ ระเบียบหรือคำสั่งอื่นใดในส่วนที่ได้ตราไว้ก่อนเทศบัญญัตินี้หรือซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนหมวด๑บททั่วไป ข้อ ๔ ในเทศบัญญัตินี้ตลาด หมายความว่าสถานที่ซึ่งปกติจัดไว้ให้ผู้ค้าใช้เป็นที่ชุมนุมเพื่อจำหน่ายสินค้าประเภทสัตว์เนื้อสัตว์ ผัก ผลไม้ หรืออาหารอันมีสภาพเป็นของสด ประกอบ หรือปรุงแล้วหรือของเสียง่าย ทั้งนี้ไม่ว่าจะมีการจำหน่ายสินค้าประเภทอื่นด้วยหรือไม่ก็ตาม และหมายความรวมถึงบริเวณซึ่งจัดไว้สำหรับให้ผู้ค้าใช้เป็นที่ชุมนุมเพื่อจำหน่ายสินค้าประเภทดังกล่าวเป็นประจำหรือเป็นครั้งคราวหรือตามวันที่กำหนดสินค้า หมายความว่าเครื่องอุปโภค บริโภคหรือสิ่งของต่าง ๆ ที่วางจำหน่ายในตลาดอาหารสด หมายความว่าอาหารประเภทสัตว์ เนื้อสัตว์ เช่น โค กระบือ สุกร เป็ด ไก่ สัตว์น้ำ หรืออื่น ๆที่ชำแหละแล้วหรือมีชีวิต รวมทั้งประเภทผัก ผลไม้ หรืออื่น ๆเป็นอาหารดิบและของอื่น ๆ ที่มีสภาพเป็นของสดอาหารประเภทเนื้อสัตว์ชำแหละหมายความว่า อาหารสดประเภทเนื้อสัตว์ หรือเนื้อสัตว์ที่มีการชำแหละ ณแผงจำหน่ายสินค้าอาหารแปรรูป หมายความว่าอาหารสดที่แปรรูป ทำให้แห้งหรือหมัก ดอง หรือในรูปอื่น ๆ รวมทั้งสารปรุงแต่งอาหารเช่น พริกแห้ง กุ้งแห้ง อาหารกระป๋อง อาหารแช่อิ่ม กะปิ น้ำปลา ซอส เป็นต้นอาหารปรุงสำเร็จ หมายความว่าอาหารที่ผ่านการทำ ประกอบ ปรุง จนสำเร็จพร้อมที่จะรับประทานได้ เช่น ต้ม นึ่ง ทอดยำ ย่าง ฯลฯ รวมทั้งของหวาน และเครื่องดื่มชนิดต่าง ๆ ที่มิได้บรรจุในภาชนะปิดสนิทสุขาภิบาลอาหาร หมายความว่าการจัดการและการควบคุมปัจจัยต่าง ๆ เพื่อให้อาหารสะอาดปลอดภัยจากเชื้อโรคและสารเคมีที่เป็นพิษซึ่งเป็นอันตรายต่อสุขภาพอนามัยของผู้บริโภคเช่น อาหาร ผู้สัมผัสอาหาร สถานที่ทำ ประกอบ ปรุง และจำหน่ายอาหาร ภาชนะ อุปกรณ์สัตว์และแมลงที่เป็นพาหะนำโรคสิ่งปฏิกูล หมายความว่าอุจจาระหรือปัสสาวะ และหมายความรวมถึง สิ่งอื่นใดซึ่งเป็นสิ่งโสโครกหรือมีกลิ่นเหม็นมูลฝอย หมายความว่าเศษกระดาษ เศษผ้า เศษอาหาร เศษสินค้า ถุงพลาสติก ภาชนะที่ใส่อาหาร เถ้ามูลสัตว์หรือซากสัตว์ รวมตลอดถึงสิ่งอื่นใดที่เก็บกวาดจากถนน ตลาดที่เลี้ยงสัตว์หรือที่อื่นการล้างตลาดตามหลักการสุขาภิบาลหมายความว่า การทำความสะอาดตัวอาคารแผงจำหน่ายสินค้าในตลาด พื้น ผนัง เพดาน(ถ้ามี) ทางระบายน้ำ ตะแกรงดักมูลฝอย บ่อดักไขมัน บ่อพักน้ำเสียที่เก็บรวบรวมหรือที่รองรับมูลฝอย ห้องน้ำ ห้องส้วม อ่างล้างมือและบริเวณต่าง ๆ รอบอาคารตลาดให้สะอาดปราศจากสิ่งปฏิกูล มูลฝอย หยักไย่ ฝุ่นละออง คราบสกปรกและอื่น ๆ รวมทั้งให้มีการฆ่าเชื้อโรคและกำจัดสัตว์พาหะนำโรค ทั้งนี้สารเคมีที่ใช้ต้องไม่มีผลกระทบต่อระบบบำบัดน้ำเสียของตลาดอาคาร หมายความว่า ตึก บ้านเรือน โรง ร้าน แพ คลังสินค้า สำนักงาน หรือสิ่งที่สร้างขึ้นอย่างอื่น ซึ่งบุคคลอาจเข้าอยู่หรือเข้าใช้สอยได้เจ้าพนักงานท้องถิ่น หมายความว่านายกเทศมนตรีตำบลขุนทะเลเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕ข้อ ๕ ห้ามมิให้ผู้ใดจัดตั้งตลาดทุกประเภทเว้นแต่จะได้รับอนุญาตจากเจ้าพนักงานท้องถิ่นการเปลี่ยนแปลง ขยาย หรือลดสถานที่หรือบริเวณที่ใช้เป็นตลาดภายหลังจากที่เจ้าพนักงานท้องถิ่นได้ออกใบอนุญาตให้จัดตั้งตลาด ตามวรรคหนึ่งแล้วจะกระทำได้ต่อเมื่อได้รับอนุญาตเป็นหนังสือจากเจ้าพนักงานท้องถิ่นความในข้อนี้ มิให้ใช้บังคับแก่กระทรวง ทบวง กรมราชการส่วนท้องถิ่น หรือองค์การของรัฐที่ได้จัดตั้งตลาดขึ้นตามอำนาจหน้าที่แต่ในการดำเนินกิจการตลาด จะต้องปฏิบัติเช่นเดียวกับผู้รับใบอนุญาตตามความในข้ออื่นแห่งเทศบัญญัติเทศบาลตำบลขุนทะเลนี้ด้วย และให้เจ้าพนักงานท้องถิ่นมีอำนาจกำหนดเงื่อนไขเป็นหนังสือให้ผู้จัดตั้งตลาดตามวรรคนี้ ปฏิบัติเป็นการเฉพาะรายก็ได้ข้อ ๖ ผู้ใดประสงค์จะจัดตั้งตลาดให้ยื่นคำขอรับใบอนุญาต ตามแบบ ตล. ๑พร้อมด้วยผังบริเวณและแบบแปลนการก่อสร้างและรายการปลูกสร้างในสถานที่จัดตั้งตลาดต่อเจ้าพนักงานท้องถิ่นการยื่นคำขอเปลี่ยนแปลง ขยาย หรือลดสถานที่หรือบริเวณที่ใช้เป็นตลาดภายหลังจากที่เจ้าพนักงานท้องถิ่นได้ออกใบอนุญาตให้จัดตั้งตลาดแล้วให้ยื่นคำขออนุญาต ตามแบบ ตล. ๔ พร้อมด้วยผังบริเวณและแบบแปลนการก่อสร้างและรายการปลูกสร้างที่จะขอเปลี่ยนแปลงขยายหรือลดสถานที่ หรือบริเวณที่ใช้เป็นตลาดต่อเจ้าพนักงานท้องถิ่นข้อ ๗ หากสถานที่จัดตั้งตลาดเป็นอาคารผู้ขอรับใบอนุญาตเป็นผู้จัดตั้งตลาด ต้องดำเนินการให้ถูกต้องตามกฎหมายว่าด้วยการควบคุมอาคารข้อ ๘ เมื่อเจ้าพนักงานท้องถิ่นพิจารณาเห็นว่าผู้ขอรับใบอนุญาตเป็นผู้จัดตั้งตลาดและมีเครื่องอุปกรณ์สำหรับตลาดถูกต้องด้วยสุขลักษณะตามเงื่อนไขที่บังคับไว้ในเทศบัญญัตินี้ ตามประเภทของตลาดแล้ว ก็ให้ออกใบอนุญาตตามแบบ ตล. ๒เมื่อเจ้าพนักงานท้องถิ่นพิจารณาเห็นว่าผู้ขออนุญาตเปลี่ยนแปลง ขยาย หรือลดสถานที่หรือบริเวณที่ใช้เป็นตลาดได้จัดสถานที่ตั้งตลาดและมีเครื่องอุปกรณ์สำหรับตลาดถูกต้องด้วยสุขลักษณะตามเงื่อนไขที่บังคับไว้ในเทศบัญญัตินี้ตามประเภทของตลาดแล้ว ก็ให้ออกหนังสืออนุญาตได้และให้บันทึกวัน เดือนปีที่ได้รับการอนุญาตไว้ด้านหลังใบอนุญาต ด้วยหมึกสีแดงหมวด๒ลักษณะของตลาด ข้อ ๙ ในเทศบัญญัตินี้ ให้จัดตลาดเป็น ๒ ประเภทดังนี้(๑) ตลาดประเภทที่ ๑ ได้แก่ตลาดที่มีโครงสร้างอาคารและดำเนินกิจการเป็นการประจำหรืออย่างน้อยสัปดาห์ละหนึ่งครั้งและมีลักษณะตามที่กำหนดไว้ในข้อ ๑๑ ข้อ ๑๒ ข้อ ๑๓ ข้อ ๑๔ ข้อ ๑๕ ข้อ ๑๖ และข้อ ๑๗(๒) ตลาดประเภทที่ ๒ ได้แก่ตลาดที่ไม่มีโครงสร้างอาคารและดำเนินกิจการเป็นประจำหรืออย่างน้อยสัปดาห์ละหนึ่งครั้งและมีลักษณะตามที่กำหนดไว้ในข้อ ๑๘ ข้อ ๑๙ ข้อ ๒๐ และข้อ ๒๑ข้อ ๑๐ ที่ตั้งของตลาดต้องอยู่ห่างไม่น้อยกว่าหนึ่งร้อยเมตรจากแหล่งที่น่ารังเกียจหรือแหล่งที่ก่อให้เกิดมลพิษของเสีย โรงเลี้ยงสัตว์ แหล่งโสโครกที่กำจัดสิ่งปฏิกูลหรือมูลฝอยอันอาจเป็นอันตรายต่อสุขภาพอนามัยเว้นแต่จะมีวิธีป้องกันซึ่งเจ้าพนักงานสาธารณสุขได้ให้ความเห็นชอบแล้วภายใต้บังคับแห่งข้อความในวรรคหนึ่งตลาดทุกประเภทที่จะขออนุญาตจัดตั้งขึ้นใหม่จะต้องมีระยะห่างจากตลาดเดิมที่ได้รับอนุญาตจากเจ้าพนักงานท้องถิ่นอยู่แล้วไม่น้อยกว่าหนึ่งกิโลเมตรหรือตามที่เจ้าพนักงานท้องถิ่นเห็นสมควร ทั้งนี้ให้เจ้าพนักงานท้องถิ่นใช้ดุลพินิจโดยคำนึงถึงผลกระทบต่อสภาพแวดล้อมและปัญหาการจราจรเป็นสำคัญส่วนที่๑ตลาดประเภทที่๑ ข้อ ๑๑ ต้องมีส่วนประกอบของสถานที่และสิ่งปลูกสร้างคือ อาคารสิ่งปลูกสร้างสำหรับผู้ขายของ ที่ขนถ่ายสินค้า ห้องส้วม ที่ถ่ายปัสสาวะอ่างล้างมือ ที่เก็บรวบรวมหรือที่รองรับมูลฝอยและที่จอดรถข้อ ๑๒ อาคารสิ่งปลูกสร้างสำหรับผู้ขายของ ต้องมีและเป็นไปตามหลักเกณฑ์และสุขลักษณะดังต่อไปนี้(๑) ตัวอาคารต้องทำด้วยวัสดุถาวร มั่นคง แข็งแรง(๒) มีถนนรอบอาคารตลาดกว้างไม่น้อยกว่าสี่เมตรและมีทางเข้าออกบริเวณตลาดอย่างน้อยหนึ่งทางที่กว้างไม่น้อยกว่าสี่เมตรสำหรับตลาดที่มีอยู่ก่อนที่เทศบัญญัตินี้มีผลใช้บังคับให้ปรับปรุงตามที่เจ้าพนักงานท้องถิ่นกำหนด(๓) หลังคา ต้องสร้างด้วยวัสดุทนไฟและแข็งแรงทนทาน ความสูงของหลังคาต้องมีความเหมาะสมกับการระบายอากาศของตลาดนั้น ๆ(๔) พื้น ต้องทำด้วยวัสดุถาวร แข็งแรงไม่ดูดซึมน้ำ เรียบ ล้างทำความสะอาดง่าย และต้องไม่มีน้ำขังอยู่ได้และไม่ลื่น(๕) ฝาผนัง ต้องทำด้วยวัสดุถาวร แข็งแรง เรียบทำความสะอาดง่าย(๖) เครื่องกั้นหรือสิ่งกีดขวางทำด้วยวัสดุถาวรและแข็งแรง สามารถป้องกันสัตว์ต่าง ๆ เข้าไปพลุกพล่านในตลาด(๗) ทางเดินภายในอาคารสำหรับผู้ซื้อต้องกว้างไม่น้อยกว่าสองเมตร(๘) ต้องมีการระบายอากาศภายในตลาดเพียงพอเหมาะสมและไม่มีกลิ่นเหม็นอับ(๙) ในอาคารตลาดโดยทั่วไปต้องมีความเข้มของแสงสว่างไม่น้อยกว่าสองร้อยลักซ์ ทั้งนี้ต้องไม่ใช้แสงหรือวัสดุอื่นที่ทำให้สีของสินค้าเปลี่ยนไปจากธรรมชาติ(๑๐) แผงจำหน่ายสินค้าประเภทอาหารทำด้วยวัสดุถาวรเรียบ ทำความสะอาดง่าย มีความลาดเอียงมีพื้นที่แผงไม่น้อยกว่า ๑.๕ ตารางเมตรสูงจากพื้นไม่น้อยกว่า ๖๐ เซนติเมตร และต้องมีทางเข้าแผงผู้ขายของกว้างไม่น้อยกว่า๗๐ เซนติเมตร มีที่นั่งสำหรับผู้ขายของไว้โดยเฉพาะอย่างเหมาะสมแยกต่างหากจากแผงและสะดวกต่อการเข้า-ออก(๑๑) น้ำใช้ในตลาดต้องเป็นน้ำประปาหรือน้ำสะอาดแบบระบบท่ออย่างเพียงพอสำหรับล้างสินค้าหรือล้างมือทั้งนี้ ต้องวางท่อในลักษณะที่ปลอดภัยไม่เกิดการปนเปื้อนจากน้ำโสโครกไม่ติดหรือทับกับท่อระบายน้ำเสียหรือสิ่งปฏิกูล โดย(ก) มีที่ล้างอาหารสดอย่างน้อย ๑ จุดและในแต่ละจุดจะต้องมีก๊อกน้ำไม่น้อยกว่า ๓ ก๊อก กรณีที่มีแผงจำหน่ายอาหารสดตั้งแต่ ๓๐ แผงขึ้นไป ต้องจัดให้มีที่ล้างอาหารสด ๑ จุดต่อจำนวนแผงจำหน่ายอาหารสดทุก ๓๐ แผง เศษของ ๓๐ แผง ถ้าเกิน ๑๕ แผง ให้ถือเป็น ๓๐แผง(ข)มีก๊อกน้ำประจำแผงจำหน่ายอาหารประเภทเนื้อสัตว์ชำแหละ และแผงจำหน่ายอาหารประเภทปรุงสำเร็จ(ค)มีที่เก็บสำรองน้ำในปริมาณที่เพียงพอและสะดวกต่อการใช้ กรณีที่มีแผงจำหน่ายอาหารสดตั้งแต่ ๕๐ แผงขึ้นไป ต้องจัดให้มีน้ำสำรองอย่างน้อย ๕ลูกบาศก์เมตรต่อจำนวนแผงจำหน่ายอาหารสดทุก ๑๐๐ แผง เศษของ ๑๐๐ แผง ถ้าเกิน ๕๐ แผงให้ถือเป็น ๑๐๐ แผง(๑๒) ทางระบายน้ำ ต้องทำด้วยวัสดุถาวร เรียบภายในตลาดต้องเป็นทางระบายน้ำแบบเปิดส่วนทางระบายน้ำรอบตลาดต้องเป็นแบบรูปตัวยู (U)มีตะแกรงปิด-เปิด ทำความสะอาดง่าย และมีความลาดเอียงระบายน้ำได้สะดวกมีบ่อดักมูลฝอย บ่อดักไขมัน และบ่อบำบัดน้ำเสีย โดยน้ำทิ้งต้องได้มาตรฐานน้ำทิ้งตามประกาศกระทรวงวิทยาศาสตร์ เทคโนโลยีและสิ่งแวดล้อมและกฎหมายว่าด้วยการควบคุมอาคาร(๑๓) ต้องจัดให้มีเครื่องดับเพลิง ตามกฎหมายว่าด้วยการควบคุมอาคารติดตั้งไว้(๑๔)ต้องจัดให้มีตราชั่งกลางตั้งไว้ในที่เปิดเผยและเห็นได้ง่าย ณ สถานที่ประกอบกิจการตลอดเวลาที่ประกอบกิจการตลาดข้อ ๑๓ ต้องจัดให้มีที่ขนถ่ายสินค้าตั้งอยู่ในบริเวณหนึ่งบริเวณใดโดยเฉพาะและมีพื้นที่เพียงพอสำหรับการขนถ่ายสินค้าในแต่ละวันและสะดวกต่อการขนถ่ายสินค้าและการรักษาความสะอาดข้อ ๑๔ ต้องจัดให้มีห้องส้วม ที่ปัสสาวะและอ่างล้างมือตามแบบและจำนวนที่กำหนดในกฎหมาย ว่าด้วยการควบคุมอาคารตั้งอยู่ในที่เหมาะสมนอกตัวอาคารตลาด หรือในกรณีที่อยู่ในอาคารตลาดต้องแยกเป็นสัดส่วนโดยเฉพาะ ต้องเป็นไปตามหลักเกณฑ์และสุขลักษณะ ดังต่อไปนี้(๑) ต้องมีระบบการขับเคลื่อนอุจจาระปัสสาวะลงสู่ที่เก็บ กัก ซึ่งจะต้องป้องกันสัตว์แมลงพาหะนำโรคได้และไม่ปนเปื้อนแหล่งน้ำธรรมชาติและน้ำใต้ดินทุกขั้นตอน(๒) สร้างด้วยวัสดุถาวร ทำความสะอาดง่ายห้องส้วมมีเนื้อที่ภายในไม่น้อยกว่าเก้าสิบตารางเซนติเมตรต่อหนึ่งที่นั่งและมีความกว้างภายในไม่น้อยกว่าเก้าสิบเซนติเมตร ประตูเป็นชนิดเปิดออกและมีผนังกั้นเพื่อมิให้ประตูเปิดสู่ตลาดโดยตรง(๓) ระยะดิ่งระหว่างพื้นถึงส่วนต่ำสุดของคานหรือเพดาน หรือสิ่งอื่นที่ติดกับคานหรือเพดานต้องไม่น้อยกว่าสองเมตรและต้องมีช่องระบายอากาศไม่น้อยกว่าร้อยละสิบของพื้นที่ห้องหรือมีพัดลมระบายอากาศ(๔) ในห้องส้วมมีความเข้มของแสงสว่างไม่น้อยกว่าหนึ่งร้อยลักซ์(๕) พื้นห้องส้วมต้องมีความลาดเอียงไม่น้อยกว่า๑:๑๐๐ และมีจุดระบายน้ำทิ้งอยู่ในตำแหน่งต่ำสุดของพื้นห้อง(๖) ต้องจัดให้มีกระดาษชำระหรือน้ำสำหรับชำระให้เพียงพอสำหรับส้วมทุกห้อง รวมทั้งจัดให้มีการจัดทำความสะอาดทุกวัน(๗) กรณีเป็นโถส้วมชนิดคอห่านต้องสูงจากพื้นไม่น้อยกว่ายี่สิบเซนติเมตร(๘) มีท่อระบายอุจจาระลงสู่ถังเก็บ กักซึ่งต้องมีขนาดเส้นผ่าศูนย์กลางไม่น้อยกว่าสิบเซนติเมตร มีความลาดเอียงไม่น้อยกว่า๑:๑๐(๙)มีท่อระบายก๊าซขนาดเส้นผ่าศูนย์กลางไม่น้อยกว่า ๒.๕๐ เซนติเมตรสูงเหนือหลังคาส้วมหรือสูงจนกลิ่นเหม็นของก๊าซไม่รบกวนผู้อื่นข้อ ๑๕ จำนวนส้วมและที่ถ่ายปัสสาวะต้องจัดให้มีดังนี้(๑)ส้วมต้องมีไม่น้อยกว่าหกที่ต่อจำนวนแผงไม่เกินสี่สิบแผงโดยแยกเป็นส้วมชายสองที่ส้วมหญิงสี่ที่ และให้เพิ่มทั้งส้วมชายและส้วมหญิงอีกหนึ่งที่และสองที่ ตามลำดับต่อจำนวนแผงที่เพิ่มขึ้นทุกยี่สิบห้าแผง(๒) ที่ถ่ายปัสสาวะชายต้องจัดให้มีไม่น้อยกว่าจำนวนส้วมชาย และอยู่ในบริเวณเดียวกัน(๓) อ่างล้างมือ ต้องจัดให้มีไม่น้อยกว่าหนึ่งที่ต่อส้วมสองที่ และที่ถ่ายปัสสาวะสองที่ข้อ ๑๖ ต้องจัดให้มีที่เก็บรวบรวมหรือรองรับมูลฝอยตามที่กำหนดในกฎหมาย ว่าด้วยการควบคุมอาคาร ตั้งอยู่นอกตัวอาคารตลาดและอยู่ในพื้นที่ที่รถเก็บขนมูลฝอยเข้า-ออกได้สะดวกมีขนาดเพียงพอที่จะรองรับปริมาณมูลฝอยในแต่ละวันมีการปกปิด สามารถป้องกันไม่ให้สัตว์เข้าไปคุ้ยเขี่ยได้ ตามที่เจ้าพนักงานท้องถิ่นโดยคำแนะนำของเจ้าพนักงานสาธารณสุขเห็นชอบว่าเหมาะสมกับตลาดนั้นข้อ ๑๗ ต้องจัดให้มีที่จอดรถอย่างเหมาะสมตามที่เจ้าพนักงานท้องถิ่นกำหนดส่วนที่๒ตลาดประเภทที่๒ ข้อ ๑๘ ต้องมีเนื้อที่ตามความเหมาะสมและจัดให้มีสถานที่สำหรับผู้ขายของ ห้องส้วมที่ปัสสาวะ อ่างล้างมือและที่รวบรวมหรือที่รองรับมูลฝอยข้อ ๑๙ สถานที่สำหรับผู้ขายของต้องมีและเป็นไปตามหลักเกณฑ์และสุขลักษณะ ดังต่อไปนี้(๑) ทางเดินภายในตลาดกว้างไม่น้อยกว่า ๒ เมตร(๒) บริเวณสำหรับผู้ขายของประเภทอาหารสดต้องจัดให้เป็นสัดส่วนเฉพาะ โดยมีลักษณะเป็นพื้นเรียบ แข็งแรง ไม่ลื่นสามารถล้างทำความสะอาดได้ง่าย และไม่มีน้ำขัง เช่นพื้นคอนกรีตพื้นที่ปูด้วยคอนกรีตสำเร็จหรือพื้นลาดด้วยยางแอสฟัลต์สูงจากพื้นไม่น้อยกว่าหกสิบเซนติเมตรด้านล่างของแผงไม่ใช้เป็นที่เก็บหรือสะสมสินค้าและของอื่น ๆ และต้องมีทางเข้าแผงสำหรับผู้ขายของไม่น้อยกว่าเจ็ดสิบเซนติเมตร(๓)แผงจำหน่ายสินค้าประเภทอาหารทำด้วยวัสดุแข็งแรงที่มีผิวเรียบสามารถล้างทำความสะอาดได้ง่าย สูงจากพื้นไม่น้อยกว่า ๖๐ เซนติเมตรด้านล่างของแผงไม่ใช้เป็นที่เก็บ หรือสะสมสินค้าและของอื่น ๆ และต้องมีทางเข้าแผงสำหรับผู้ขายของไม่น้อยกว่า๗๐ เซนติเมตร(๔) น้ำใช้ในตลาดต้องเป็นน้ำประปาหรือน้ำที่สะอาดและจัดให้มีเพียงพอ และจัดให้มีที่ล้างทำความสะอาดอาหารและภาชนะในบริเวณแผงจำหน่ายอาหารสดแผงจำหน่ายอาหารประเภทเนื้อสัตว์ชำแหละ และแผงจำหน่ายอาหารประเภทปรุงสำเร็จ(๕)ต้องมีทางระบายน้ำจากจุดที่มีการล้างรอบตลาดเป็นรางแบบเปิด ทำด้วยวัสดุถาวรผิวเรียบมีความลาดเอียงให้สามารถระบายน้ำได้สะดวก มีตระแกรงดักมูลฝอย บ่อดักไขมันบ่อพักน้ำเสียโดยจัดให้มีระบบบำบัดน้ำเสียก่อนระบายน้ำออกสู่ท่อระบายน้ำสาธารณะหรือแหล่งน้ำสาธารณะ(๖) กรณีที่มีโครงสร้างเฉพาะเสาและหลังคาโครงเหล็กคลุมผ้าใบ เต็นท์ ร่มหรือสิ่งอื่นใดในลักษณะเดียวกันต้องอยู่ในสภาพที่มั่นคง แข็งแรงข้อ ๒๐ ห้องส้วม ที่ถ่ายปัสสาวะและอ่างล้างมือต้องมีและเป็นไปตามหลักเกณฑ์และสุขลักษณะเช่นเดียวกับข้อ ๑๔ (๑)-(๙) และข้อ ๑๕ (๑)-(๓)และตั้งอยู่ในที่เหมาะสมนอกบริเวณสถานที่ขายสินค้า ทั้งนี้ให้มีระยะห่างจากตลาดไม่เกิน ๕๐ เมตร และอยู่ในพื้นที่ที่รถเข้าออกได้สะดวกข้อ ๒๑ต้องจัดให้มีที่เก็บรวบรวมหรือที่รองรับมูลฝอยอย่างเพียงพอที่จะรองรับปริมาณมูลฝอยในแต่ละวันมีการปกปิดสามารถป้องกันสัตว์ไปคุ้ยเขี่ยได้ ซึ่งตั้งอยู่นอกบริเวณแผงขายของและอยู่ในพื้นที่ที่รถเข้าออกได้สะดวก และมีลักษณะเหมาะสมตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุขโดยคำนึงถึงความเหมาะสมกับตลาดนั้น ๆเมื่อผู้ได้รับใบอนุญาตให้จัดตั้งตลาดประเภทที่ ๒นี้ ได้ดำ เนินกิจการต่อเนื่องกันเป็นระยะเวลาหนึ่งแล้วถ้าเจ้าพนักงานท้องถิ่นเห็นว่า ตลาดประเภทที่ ๒ นั้นมีศักยภาพที่จะพัฒนาเป็นตลาดประเภทที่ ๑ ได้ให้เจ้าพนักงานท้องถิ่นและผู้ได้รับใบอนุญาตร่วมกันพิจารณากำหนดแผนการพัฒนาปรับปรุงตลาดประเภทที่๒ ให้เป็นประเภทที่ ๑ ตามระยะเวลาและขั้นตอนที่เจ้าพนักงานท้องถิ่นกำหนดหมวด๓การดำเนินกิจการตลาด ข้อ ๒๒ การจัดวางสินค้าในตลาดต้องจัดวางผังการจำหน่ายให้เป็นหมวดหมู่ ไม่ปะปนกันแยกเป็นประเภทอาหารสดชนิดต่าง ๆอาหารแปรรูป อาหารปรุงสำเร็จ และประเภทสินค้าที่ไม่ใช่อาหารเพื่อสะดวกในการดูแลความสะอาดและป้องกันการปนเปื้อนในอาหารในกรณีที่เป็นอาหารสดซึ่งอาจมีน้ำหรือของเหลวไหลหยดเลอะเทอะ จะต้องมีการกั้นไม่ให้ไหลจากแผงสู่พื้นตลาดและจัดให้มีท่อหรือทางสำหรับระบายน้ำหรือของเหลวนั้นลงสู่ท่อระบายน้ำโดยไม่ให้เปื้อนพื้นตลาดข้อ ๒๓ ให้เปิดตลาด ตั้งแต่เวลา ๐๔.๐๐ น.และปิดตลาดเมื่อถึงเวลา ๒๑.๐๐ น.ข้อ ๒๔ ผู้รับใบอนุญาตให้จัดตั้งตลาดประเภทที่ ๑ต้องรับผิดชอบดูแลเกี่ยวกับการดูแลบำรุงรักษาตลาดและการรักษาความสะอาดและความเป็นระเบียบเรียบร้อยในตลาดให้ถูกสุขลักษณะ ดังต่อไปนี้(๑) บำรุงรักษาโครงสร้างต่าง ๆของตลาดให้อยู่ในสภาพที่ใช้งานได้ดีตลอดเวลา เช่น ตัวอาคาร พื้น ฝ้า เพดานแผงจำหน่ายสินค้า ระบบบำบัดน้ำเสียหรือน้ำทิ้ง และทางระบายน้ำ อุปกรณ์ต่าง ๆ เช่นสายไฟ หลอดไฟ พัดลม ก๊อกน้ำ ท่อน้ำประปา และสาธารณูปโภคอื่น(๒) ดูแลห้องส้วม ที่ปัสสาวะและอ่างล้างมือให้อยู่ในสภาพที่สะอาด ใช้การได้ดีและเปิดให้ใช้ตลอดเวลาที่เปิดตลาด(๓)จัดให้มีการล้างทำความสะอาดตลาดเป็นประจำทุกวันโดยเฉพาะแผงจำหน่ายอาหารสดและแผงจำหน่ายอาหารประเภทเนื้อสัตว์ชำแหละในกรณีที่มีการระบาดของโรคติดต่อ ให้ดำเนินการล้างตลาด ตามหลักการสุขาภิบาลตามที่เจ้าพนักงานท้องถิ่นโดยคำแนะนำของเจ้าพนักงานสาธารณสุขแจ้งให้ปฏิบัติ(๔)จัดให้มีการป้องกันไม่ให้น้ำหรือของเหลวไหลจากแผงจำหน่ายอาหารประเภทเนื้อสัตว์ชำแหละลงสู่พื้นตลาดข้อ ๒๕ เพื่อประโยชน์ในการป้องกันเหตุรำคาญมลพิษที่เป็นอันตราย หรือการระบาดของโรคติดต่อผู้รับใบอนุญาตให้จัดตั้งตลาดประเภทที่ ๑ หรือตลาดประเภทที่ ๒ต้องไม่กระทำการและต้องควบคุมดูแลมิให้ผู้ใดกระทำการ ดังต่อไปนี้(๑) จำหน่ายอาหารที่ไม่สะอาดหรือไม่ปลอดภัยตามกฎหมาย ว่าด้วยอาหารในตลาด(๒) นำสัตว์ทุกชนิดเข้าไปในตลาด เว้นแต่สัตว์ที่นำไปขังไว้ในที่ขังสัตว์เพื่อจำหน่าย(๓) ฆ่าหรือชำแหละสัตว์ใหญ่ เช่น โค กระบือ แพะแกะ หรือสุกร ในตลาดรวมทั้งฆ่าหรือชำแหละสัตว์ปีกในกรณีที่เกิดการระบาดของโรคไข้หวัดใหญ่ที่ติดต่อมาจากสัตว์ในเขตท้องที่นั้น(๔) สะสมหรือหมักหมมสิ่งหนึ่งสิ่งใดในตลาด จนทำให้สถานที่สกปรกรกรุงรัง เป็นเหตุรำคาญเกิดมลพิษที่เป็นอันตรายหรือเป็นที่เพาะพันธุ์สัตว์หรือแมลงที่เป็นพาหะนำโรค(๕)ถ่ายเทหรือทิ้งมูลฝอยหรือสิ่งปฏิกูลในที่อื่นใดนอกจากที่ซึ่งจัดไว้สำหรับรองรับมูลฝอยหรือสิ่งปฏิกูล(๖) ทำให้น้ำใช้ในตลาดเกิดความสกปรก จนเป็นเหตุให้เป็นหรืออาจเป็นอันตรายต่อสุขภาพ(๗)ก่อหรือจุดไฟไว้ในลักษณะซึ่งอาจเป็นที่เดือดร้อนหรือเกิดอันตรายแก่ผู้อื่น(๘) ใช้ตลาดเป็นที่พักอาศัยหรือเป็นที่พักค้างคืน(๙) กระทำการอื่นใดที่อาจก่อให้เกิดเหตุรำคาญมลพิษที่เป็นอันตราย หรือการระบาดของโรคติดต่อ เช่น เสียงดัง แสงกะพริบความสั่นสะเทือน หรือมีกลิ่นเหม็นข้อ ๒๖ ตลาดประเภทที่ ๑ต้องจัดให้มีเครื่องดับเพลิงไว้ ตามกฎหมายว่าด้วยควบคุมอาคารและติดตั้งในบริเวณที่เห็นได้ง่ายหมวด๔การบำรุงรักษาตลาด ข้อ ๒๗ ผู้รับใบอนุญาตจัดตั้งตลาดประเภทที่ ๑ต้องปฏิบัติเกี่ยวกับการดูแล รักษาความสะอาดเรียบร้อยภายในตลาดให้ถูกต้องตามสุขลักษณะ ดังต่อไปนี้(๑) ต้องบำรุงรักษาโครงสร้างต่าง ๆ ภายในตลาดได้แก่ ตัวอาคาร อุปกรณ์ต่าง ๆ เช่น สายไฟ หลอดไฟ พัดลม ท่อน้ำประปา ฯลฯให้อยู่ในสภาพที่ใช้งานได้ดีตลอดเวลา(๒) ต้องจัดให้มีที่รองรับมูลฝอยที่ไม่รั่วซึมและมีฝาปิดประจำทุกแผง ให้มีการเก็บกวาดมูลฝอยบริเวณตลาดเป็นประจำและดูแลที่รวบรวมมูลฝอยรวมให้ถูกสุขลักษณะเสมอ(๓)ต้องจัดให้มีการทำความสะอาดตลาดเป็นประจำทุกวัน และล้างตลาดตามหลักการสุขาภิบาลอย่างน้อยเดือนละหนึ่งครั้ง(๔) ต้องจัดให้มีการดูแลทำความสะอาดของห้องน้ำห้องส้วม ที่ถ่ายปัสสาวะ บ่อดักมูลฝอยบ่อดักไขมัน และระบบบำบัดน้ำเสียให้ใช้การได้ดีตลอดเวลาข้อ ๒๘ ผู้รับใบอนุญาตจัดตั้งตลาดประเภทที่ ๒ต้องจัดให้มีการเก็บกวาดมูลฝอยดูแลความสะอาดห้องน้ำ ห้องส้วม ที่ถ่ายปัสสาวะบ่อดักมูลฝอย บ่อดักไขมันและบ่อพักน้ำเสียหรือระบบบำบัดน้ำเสียให้ใช้การได้ดีดูแลที่รวบรวมมูลฝอยให้ถูกสุขลักษณะอยู่เสมอและจัดให้มีการล้างตลาดด้วยน้ำสะอาดทุกวันที่เปิดทำการข้อ ๒๙ ผู้ได้รับใบอนุญาตจัดตั้งตลาดต้องไม่ทำการและต้องดูแลมิให้ผู้ใดกระทำการอันอาจจะทำให้เกิดเหตุรำคาญหรือการระบาดของโรคติดต่อ ดังต่อไปนี้(๑) นำสัตว์ทุกชนิดเข้าไปในตลาดเว้นแต่สัตว์ที่นำไปขังไว้ที่ขังสัตว์เพื่อขาย(๒) สะสม หมักหมมสิ่งหนึ่งสิ่งใดในตลาดทำให้สถานที่สกปรก รกรุงรัง หรือเป็นที่เพาะพันธุ์สัตว์นำโรค(๓) ถ่าย เท ทิ้งมูลฝอย หรือสิ่งปฏิกูลในที่อื่นใดนอกจากที่ซึ่งจัดไว้สำหรับรองรับมูลฝอยหรือสิ่งปฏิกูล(๔) ทำให้น้ำใช้ในตลาดเกิดสกปรกขึ้นจนเป็นสาเหตุให้เสื่อม หรืออาจเป็นอันตรายต่อสุขภาพ(๕) ก่อหรือจุดไฟไว้ในลักษณะซึ่งเป็นที่เดือดร้อนหรือน่าจะเกิดอันตรายแก่ผู้อื่น(๖) ใช้ตลาดเป็นที่พักอาศัยหลับนอน(๗)กระทำการอื่นใดที่ก่อให้เกิดเหตุรำคาญแก่ผู้อื่นหมวด๕ผู้ขายของและผู้ช่วยขายของในตลาด ข้อ ๓๐ ผู้ขายของและผู้ช่วยขายของในตลาดต้องให้ความร่วมมือกับผู้รับใบอนุญาตจัดตั้งตลาดเจ้าพนักงานสาธารณสุขและเจ้าพนักงานท้องถิ่นในการดำเนินกิจการที่เกี่ยวกับสุขลักษณะของตลาด อันได้แก่ การจัดระเบียบกฎเกณฑ์ในการรักษาความสะอาดของตลาดในเรื่อง การจัดหมวดหมู่สินค้า การดูแลความสะอาดแผงขายของการรวบรวมมูลฝอยลงในภาชนะรองรับที่เหมาะสม การล้างตลาด การอื่น ๆ เช่นการฝึกอบรมผู้ขายของ ผู้ช่วยขายของข้อ ๓๑ ผู้ขายของและผู้ช่วยขายของในตลาดต้องวางสินค้าบนแผง หรือในขอบเขตที่วางขายของที่จัดไว้ให้ ห้ามวางล้ำแผงหรือขอบเขตหรือต่อเติมแผงขายของออกมา อันจะเป็นการกีดขวางทางเดินในตลาดและห้ามวางสินค้าสูงจากพื้นตลาดเกินกว่าหนึ่งร้อยห้าสิบเซนติเมตรการวางและเก็บสะสมสินค้าประเภทอาหาร เครื่องดื่มรวมทั้งเครื่องใช้ที่เกี่ยวกับอาหารต้องสูงจากพื้นไม่น้อยกว่าหกสิบเซนติเมตรและห้ามวางวัตถุอันตรายปนกับสินค้าประเภทอาหารข้อ ๓๒ ผู้ขายของและผู้ช่วยขายของในตลาดต้องมีสุขลักษณะส่วนบุคคล ดังต่อไปนี้(๑) มีสุขภาพร่างกายแข็งแรงไม่เป็นโรคติดต่อหรือโรคที่สังคมรังเกียจ หรือไม่เป็นพาหะนำโรคติดต่อ อันได้แก่วัณโรค อหิวาตกโรค ไข้ไทฟอยด์ โรคบิด ไข้สุกใส ไข้หัด โรคคางทูม โรคเรื้อนโรคผิวหนังที่น่ารังเกียจ และโรคไวรัสตับอักเสบชนิดเอ(๒) ต้องแต่งกายสุภาพ เป็นระเบียบเรียบร้อยในระหว่างการขาย มีสุขวิทยาส่วนบุคคลที่ดีและต้องมีความรู้ด้านสุขาภิบาลอาหารและอื่นๆ ตามที่ราชการส่วนท้องถิ่นกำหนด(๓) ผู้ขายของและผู้ช่วยขายของในตลาดต้องรับการตรวจสุขภาพ ตามที่เจ้าพนักงานสาธารณสุขกำหนดข้อ ๓๓ ผู้ขายของและผู้ช่วยขายของในตลาดต้องปฏิบัติให้ถูกสุขลักษณะในการใช้กรรมวิธีการจำหน่าย ทำ ประกอบ ปรุง เก็บหรือสะสมอาหาร หรือสินค้าอื่นและการรักษาความสะอาดของภาชนะน้ำใช้และของใช้ต่าง ๆดังต่อไปนี้(๑) ลักษณะและประเภทของสินค้าที่ขายต้องสะอาดปลอดภัย และเป็นสินค้าที่ไม่ผิดกฎหมายหรือต้องห้ามตามกฎหมาย(๒) อาหารสดที่มีโอกาสเสี่ยงต่อการเกิดการเน่าเสียได้ง่ายต้องจัดเก็บในอุณหภูมิที่เหมาะสมตามที่เจ้าพนักงานสาธารณสุขกำหนด(๓) การจำหน่ายอาหารปรุงสำเร็จต้องใช้เครื่องมือหรืออุปกรณ์ปกปิดอาหาร เพื่อป้องกันการปนเปื้อนและรักษาเครื่องมือหรืออุปกรณ์ปกปิดให้สะอาดใช้การได้ดีอยู่เสมอ(๔) ในกรณีที่มีการทำ ประกอบและปรุงอาหารต้องจัดไว้ให้เป็นสัดส่วน และต้องปฏิบัติให้ถูกต้อง ตามหลักสุขาภิบาลอาหาร(๕) เครื่องมือ เครื่องใช้และภาชนะอุปกรณ์ที่ใช้ต้องสะอาดและปลอดภัยมีการล้างและการเก็บที่ถูกต้องทั้งก่อนและหลังการใช้งานข้อ ๓๔ ถ้าปรากฏว่า ผู้ขายของหรือผู้ช่วยขายของคนใดเป็นโรคติดต่อหรือโรคที่สังคมรังเกียจหรือเป็นพาหะนำโรคติดต่อซึ่งเจ้าพนักงานสาธารณสุขเห็นว่าถ้าอนุญาตให้ขายของต่อไปจะเป็นอันตรายแก่สุขภาพของประชาชนเจ้าพนักงานท้องถิ่นมีอำนาจสั่งให้ผู้ขายของหรือผู้ช่วยขายของผู้นั้นหยุดการปฏิบัติงานไว้ทันที จนกว่าจะปราศจากเหตุที่เป็นอยู่นั้นหมวด๖การควบคุมกิจการตลาด ข้อ ๓๕ ผู้ได้รับอนุญาตต้องมารับใบอนุญาตพร้อมกับชำระค่าธรรมเนียม ตามอัตราท้ายเทศบัญญัตินี้ภายในกำหนดสิบห้าวัน นับแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาตและชำระค่าธรรมเนียมภายในระยะเวลาที่กำหนด จะถือว่าสละสิทธิ์ข้อ ๓๖ เมื่อผู้รับใบอนุญาตผู้ใดประสงค์จะขอต่ออายุใบอนุญาตให้ยื่นคำ ขอต่อเจ้าพนักงานท้องถิ่น ตามแบบ ตล. ๓ ก่อนใบอนุญาตสิ้นอายุเมื่อได้ยื่นคำขอพร้อมกับชำระค่าธรรมเนียมแล้ว ให้ประกอบกิจการต่อไปจนกว่าเจ้าพนักงานท้องถิ่นจะสั่งไม่ต่อใบอนุญาตหากมิได้ชำระค่าธรรมเนียมก่อนใบอนุญาตสิ้นอายุจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระข้อ ๓๗ ใบอนุญาตจัดตั้งตลาด ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจของเทศบาลตำบลขุนทะเลข้อ ๓๘ ผู้รับใบอนุญาตผู้ใดประสงค์จะแก้ไขรายการในใบอนุญาตหรือไม่ประสงค์ประกอบกิจการต่อไป ให้ยื่นคำขอแก้ไขรายการในใบอนุญาตหรือให้ยื่นคำขอบอกเลิกการดำเนินการต่อเจ้าพนักงานท้องถิ่น ตามแบบ ตล. ๔ข้อ ๓๙ หากปรากฏว่า ใบอนุญาตสูญหาย ถูกทำลาย หรือชำรุดในสาระสำคัญผู้ได้รับใบอนุญาต จะต้องยื่นคำขอรับใบแทนใบอนุญาตต่อเจ้าพนักงานท้องถิ่น ตามแบบตล. ๔ ภายในสิบห้าวันนับแต่วันที่ได้รับทราบถึงการสูญหาย ถูกทำลายหรือชำรุดในสาระสำคัญ แล้วแต่กรณี พร้อมหลักฐาน ดังต่อไปนี้(๑) เอกสารการแจ้งความต่อสถานีตำรวจ กรณีสูญหายหรือถูกทำลาย(๒) ใบอนุญาตเดิม กรณีชำรุดในสาระสำคัญข้อ ๔๐ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์ วิธีการและเงื่อนไข ดังนี้(๑) การออกใบแทนใบอนุญาตให้ใช้ แบบ ตล. ๒โดยประทับตราสีแดง คำว่า ใบแทน กำกับไว้ด้วยและให้มีวัน เดือน ปีที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)ให้ใช้ใบแทนใบอนุญาตได้เท่ากับเวลาที่เหลือของอายุใบอนุญาตเดิม(๓) บันทึกด้านหลังต้นขั้วใบอนุญาตเดิมระบุสาเหตุการสูญหาย ถูกทำลาย หรือชำรุดในสาระสำคัญของใบอนุญาตเดิม แล้วแต่กรณีและลงเล่มที่ เลขที่ ปีของใบแทนข้อ ๔๑ ผู้รับใบอนุญาตจัดตั้งตลาดต้องแสดงใบอนุญาตไว้โดยเปิดเผย และเห็นได้ง่าย ณสถานที่ประกอบกิจการตลอดเวลาที่ประกอบกิจการข้อ ๔๒ ให้ใช้แบบพิมพ์ต่าง ๆตามที่กำหนดไว้ท้ายเทศบัญญัตินี้ ดังต่อไปนี้(๑) คำขอรับใบอนุญาตประกอบกิจการตลาดให้ใช้ แบบตล. ๑(๒) ใบอนุญาตประกอบกิจการตลาดให้ใช้ แบบ ตล. ๒(๓) คำขอต่ออายุใบอนุญาตประกอบกิจการตลาดให้ใช้แบบ ตล. ๓(๔) คำขออนุญาตการต่าง ๆเกี่ยวกับประกอบกิจการตลาดให้ใช้ แบบ ตล. ๔ข้อ ๔๓ ผู้รับใบอนุญาตจัดตั้งตลาดสำหรับตลาดประเภทใด ไม่ปฏิบัติหรือปฏิบัติไม่ถูกต้องตามเทศบัญญัตินี้หรือเงื่อนไขที่ระบุไว้ในใบอนุญาตเจ้าพนักงานท้องถิ่นมีอำนาจสั่งพักใช้ใบอนุญาตได้ภายในระยะเวลาที่เห็นสมควรแต่ไม่เกินสิบห้าวันข้อ ๔๔ กรณีที่ผู้รับใบอนุญาตถูกสั่งพักใช้ใบอนุญาตมาแล้วสองครั้งและมีเหตุที่จะต้องสั่งพักใช้ใบอนุญาตอีกเจ้าพนักงานท้องถิ่นมีอำนาจออกคำสั่งเพิกถอนใบอนุญาตเสียก็ได้กรณีผู้รับใบอนุญาตไม่ปฏิบัติหรือปฏิบัติไม่ถูกต้องตามเทศบัญญัติหรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ ๔๕ บรรดาใบอนุญาตที่ได้ออกก่อนวันใช้เทศบัญญัตินี้ให้คงใช้ได้ต่อไปจนสิ้นอายุใบอนุญาตนั้นหมวด๗บทกำหนดโทษ ข้อ ๔๖ ผู้ใดฝ่าฝืนเทศบัญญัตินี้ ในข้อ ๕มีความผิด ตามมาตรา ๗๑ แห่งพระราชบัญญัติการสาธารณสุข พ.ศ. ๒๕๓๕ แก้ไขเพิ่มเติมถึง(ฉบับที่ ๒) พ.ศ. ๒๕๕๐ข้อ ๔๗ ผู้ใดฝ่าฝืนเทศบัญญัตินี้ในข้อ ๓๐ ข้อ ๓๑ข้อ ๓๒ ข้อ ๓๓ หรือข้อ ๓๔ มีความผิด ตามมาตรา ๗๘ แห่งพระราชบัญญัติการสาธารณสุข พ.ศ.๒๕๓๕ แก้ไขเพิ่มเติมถึง (ฉบับที่ ๒) พ.ศ. ๒๕๕๐ข้อ ๔๘ ผู้ใดฝ่าฝืนเทศบัญญัตินี้ ในข้อ ๓๙ หรือข้อ๔๑ มีความผิด ตามมาตรา ๘๓ แห่งพระราชบัญญัติการสาธารณสุข พ.ศ. ๒๕๓๕แก้ไขเพิ่มเติมถึง (ฉบับที่ ๒) พ.ศ. ๒๕๕๐ข้อ ๔๙ ผู้รับใบอนุญาตผู้ใดดำเนินการในระหว่างถูกสั่งพักใช้ใบอนุญาตตามข้อ ๔๓ หรือข้อ ๔๔ มีความผิด ตามมาตรา ๘๔ แห่งพระราชบัญญัติการสาธารณสุข พ.ศ.๒๕๓๕ แก้ไขเพิ่มเติมถึง (ฉบับที่ ๒) พ.ศ. ๒๕๕๐ข้อ ๕๐ ให้นายกเทศมนตรีตำบลขุนทะเลมีหน้าที่รักษาการให้เป็นไปตามเทศบัญญัตินี้และให้มีอำนาจออกระเบียบข้อบังคับ หรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๒๓ มีนาคม พ.ศ. ๒๕๕๓ทัพชนะมะลิเผือกนายกเทศมนตรีตำบลขุนทะเล[เอกสารแนบท้าย]๑. บัญชีอัตราค่าธรรมเนียมแนบท้ายเทศบัญญัติเทศบาลตำบลขุนทะเล เรื่อง ตลาด พ.ศ. ๒๕๕๓๒. แบบคำขอรับใบอนุญาต(ตล. ๑)๓. ใบอนุญาตให้จัดตั้งตลาด(ตล.๒)๔. คำขอต่อใบอนุญาต(ตล.๓)๕. แบบคำขออนุญาตทั่วไป(ตล.๔)(ดูข้อมูลจากภาพกฎหมาย)ปริยานุช/ผู้จัดทำ๒๑กรกฎาคม ๒๕๕๓นันท์นภัสร์/ตรวจ๒๑กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนที่ ๑๐๘ ง/หน้า ๑๗๑/๑๕ กรกฎาคม ๒๕๕๓